ดาวโจนส์ปิดร่วงหนัก/ทองลงแรง/น้ำมันลบ
หุ้นดาวโจนส์ปิดร่วง 569.38 จุด ด้านราคาน้ำมันลง 16 เซนต์ ขณะที่ทองคำ ลบ 14.50 ดอลลาร์
29 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,299.99 จุด ลดลง 569.38 จุด หรือ -1.63% ดัชนี เอสแอนด์พี 500 ปิดที่ 4,352.63 จุด ลดลง 90.48 จุด หรือ -2.04% ดัชนี แนสแดค ปิดที่ 14,546.68 จุด ลดลง 423.29 จุด หรือ -2.83%ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 28 ก.ย. เนื่องจากนักลงทุนเทขายหุ้นเป็นวงกว้าง โดยเฉพาะหุ้นกลุ่มเทคโนโลยี หลังจากอัตราผลตอบแทนพันธบัตรรัฐบาลสหรัฐอายุ 10 ปีพุ่งแตะระดับสูงสุดนับตั้งแต่เดือนมิ.ย. นอกจากนี้ ตลาดยังได้รับแรงกดดันจากความกังวลเกี่ยวกับภาวะเงินเฟ้อในสหรัฐ รวมทั้งความขัดแย้งในสภาคองเกรสเกี่ยวกับการอนุมัติร่างกฎหมายงบประมาณชั่วคราวและการเพิ่มเพดานหนี้ของสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤศจิกายน ลดลง 16 เซนต์ ปิดที่ 75.29 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน ลดลง 44 เซนต์ ปิดที่ 79.09 ดอลลาร์ต่อบาร์เรล ได้รับแรงกดดันจากการแข็งค่าของสกุลเงินดอลลาร์ และจากการที่นักลงทุนเทขายทำกำไรหลังจากราคาน้ำมันพุ่งขึ้นติดต่อกัน 5 วันทำการราคาทองคำโคเม็กซ์งวดส่งมอบเดือนธันวาคม ลดลง 14.50 ดอลลาร์ ปิดที่ 1,737.50 ดอลลาร์ต่อออนซ์